દીકરાના અભ્યાસ માટે જરૂરી અને ઘર બહુ આસાનીથી ચાલી જાય એટલા રૂપિયા દર મહિને એના ઘરે પહોંચી જાય. દીકરો સમજણો થયો ત્યારથી એના મનમાં પિતા માટે એક અણગમો ઘૂંટાયે રાખે. પૈસાની જરૂરિયાતથી ભાગી શકાય એમ ન હતું એટલે પ્રથમેશની મમ્મીએ કદીય દીકરાના મોઢે પિતાની નબળી વાત કહી જ નહીં. જન્મદિને અને દિવાળીના તહેવારમાં દીકરો કાગડોળે પિતાના ફોનની રાહ જુએ. પિતા તરફની લાગણીને સહજતાથી લઈ શકતો ન હતો.